شەفەق نیوز/ سەرچەوەیگ ئەمنی، ئمڕوو پەنجشەممە،
خەوەردا ک چەکدارەیلیگ پەلامار ماڵ فەرمانبەریک حکومەتی دان لەوەر مرافەیگ لەبان میوانکردنیگ
خواردن لە خوەرهەڵات بەغداد، ئەوەیش وە ناونشان (دەگەی هووزانە).
سەرچەوەگە ئەرا ئاژانس شەفەق نیوز وت: بڕیگ
کەس تەقە لەبان ماڵ فەرمانبەریگ لە کۆمپانیای هێڵەیل ئاسمانی عراق لە شار سەرد کردن،
ئەرا جیوەجیکردن (دەگەی هووزانە) لەوەر مرافەیگ لەبان میوانی خواردن لە ئاهەنگ سویریگ.
دەربارەی ووردەکاریەیل مرافەگە، سەرچەوەگە
دیاری کرد ک مرافەگە لەناونی چەن کەسیگ بوی لەبان شیوەی وسانن لەبان خوانەگە، و می
لە خاوەن ماڵەگە بایەتە خواردنەگە پێشکەش بکەێد، و ئی مرافە رەسیە دەس وەشانن ئیجا
تەقەکردن.
